
Priedai:

1. Pasiūlymas.

2. Operatyviosios atminties (RAM) techninė specifikacija.
3. Nacionalinio saugumo reikalavimų atitikties deklaracija.

4. Informacija apie tiekėją (subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį).

5. Deklaracija.

6. Sutarties projektas.
I. BENDROSIOS NUOSTATOS
1.1. Lietuvos kariuomenės Pėstininkų brigada „Geležinis Vilkas” (toliau – perkančioji organizacija) organizuoja Operatyviosios atminties (RAM) (toliau – Prekės), kainų apklausą.
1.2. Vartojamos pagrindinės sąvokos apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas).

1.3. Pirkimas vykdomas vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ir kitais teisės aktais bei apklausos sąlygomis.

1.4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų ir konfidencialumo bei nešališkumo reikalavimų.
1.5. Pirkimo metu bus atliekama tiekėjo ir su juo susijusių asmenų patikra dėl atitikties nacionalinio saugumo interesams, todėl tiekėjas, nustatytas pirkimo laimėtoju, turės pateikti tokiai patikrai atlikti reikalingus dokumentus.
1.6. Perkančiosios organizacijos kontaktinis asmuo – št. srž. Vytas Poderis mob. (0~657) 76973, el. paštas vytas.poderis@mil.lt.
1.7. Skelbimas apie pirkimą siunčiamas galimiems Prekių tiekėjams, Centrinėje viešųjų pirkimų informacinėje sistemoje (toliau – CVP IS). Pirkimą organizuoja vadovaujantis Viešųjų pirkimų, atliekamų gynybos ir saugumo srityje, Viešųjų pirkimų įstatymu (aktualia redakcija) nurodytiems tiekėjams.
II. PIRKIMO OBJEKTAS
2.1. Lietuvos kariuomenės Pėstininkų brigada „Geležinis Vilkas” planuoja įsigyti Operatyviosios atminties (RAM) 24vnt. BVPŽ kodas 30237000-9, pateiktus 1 priede. 
2.2. Perkamų Prekių techninės charakteristikos nustatytos pateiktoje techninėje specifikacijoje priede Nr.2.
2.3. Tiekėjas ir jo siūlomos Prekės neturi kelti grėsmės nacionaliniam saugumui.
2.4. Jeigu pirkimo dokumentuose nurodytas konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba, tai apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba nurodyta apibrėžiant perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga. 
2.5. Prekės turi atitikti žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (aktualia redakcija) patvirtintame apraše dėl aplinkosauginių reikalavimų, nurodytus II skyriaus 4 punkto 4.4.4.4. papunktyje – prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.
2.6. Prekių pristatymo vieta: Karaliaus Mindaugo 11, Rukla, Jonavos r.

2.7. Pasiūlymų vertinimo kriterijus – mažiausia viso prekių krepšelio suma.
2.8. Pirkimas į dalis neskirstomas, sudaroma viena sutartis.
2.9 Prekių pristatymo terminas ne vėliau kaip iki 2026-04-15 dienos.

III SKYRIUS

REIKALAVIMAI TIEKĖJAMS

3.1. Pirkime neleidžiama dalyvauti tiekėjams (juridiniams asmenims) ir subtiekėjams (juridiniams asmenims), kurie nėra registruoti Europos Sąjungos valstybėje narėje, NATO valstybėje narėje, Europos Ekonominės Erdvės valstybėje narėje arba Europos Laisvosios Prekybos Asociacijos valstybėje narėje. Taip pat pirkime neleidžiama dalyvauti tiekėjams (fiziniams asmenims) ir subtiekėjams (fiziniams asmenims), kurie nėra deklaravę gyvenamosios vietos Europos Sąjungos valstybėje narėje, NATO valstybėje narėje, Europos Ekonominės Erdvės valstybėje narėje arba Europos Laisvosios Prekybos Asociacijos valstybėje narėje.

3.2. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, jei jie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (Rusijos Federacijoje, Baltarusijos Respublikoje, Kinijos Liaudies Respublikoje, netaikoma Taivano (Penghu, Kinmeno ir Matsu) atskirajai muitų teritorijai, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje, Sakartvelo Vyriausybės nekontroliuojamose Abchazijos ir Pietų Osetijos teritorijose).
3.3.Pirkime taikomi kvalifikacijos reikalavimai tiekėjams:

	Eil. Nr.
	Kvalifikacijos reikalavimas
	Atitiktį reikalavimui įrodantys dokumentai

	1
	Tiekėjas turi teisę verstis ta veikla, kuri reikalinga pirkimo sutarčiai įvykdyti.
	Pateikiama profesinių ar veiklos registrų tvarkytojų, valstybės įgaliotų institucijų pažymas, kaip nustatyta toje valstybėje narėje, kurioje jis registruotas, ar priesaikos deklaraciją, liudijančią kandidato teisę verstis atitinkama veikla. 




IV SKYRIUS

PASIŪLYMŲ RENGIMAS, PATEIKIMAS, KEITIMAS

4.1. Tiekėjas, pateikdamas pasiūlymą, sutinka su šiuose pirkimo dokumentuose nustatytomis sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

4.2. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinamos naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.).

4.3. Tiekėjo pasiūlymas bei kita korespondencija pateikiama valstybine kalba. Jei atitinkami dokumentai yra išduoti kita kalba, kartu turi būti pateiktas ir šių dokumentų vertimas, patvirtintas tiekėjo ar jo įgalioto asmens parašu. Techninius pasiūlymo aspektus pagrindžiantys dokumentai ir informacija (techninė dokumentacija, nuorodos į prekės gamintojo internetinius puslapius), jei tokie bus reikalaujami, gali būti pateikti užsienio kalba, tačiau perkančioji organizacija (iškilus neaiškumams, dviprasmybėms, ginčams ar pan.) pasilieka sau teisę pareikalauti vertimo į lietuvių kalbą.
4.4. Pasiūlyme nurodytos kainos pateikiamos eurais. Kainos pateikiamos suapvalintos, paliekant du skaitmenis po kablelio. Į kainą turi būti įskaityti visi mokesčiai ir visos tiekėjo išlaidos (įskaitant ir išlaidas už sąskaitų pateikimą ir prekių pristatymą), nuolaidos ir kt.

4.5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
4.6. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.7. Perkančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši ūkio subjektų grupė įgautų tam tikrą teisinę formą.

4.8. Tiekėjas, ketinantis sutarties vykdymui pasitelkti subtiekėją, pridedamoje pasiūlymo formoje (pirkimo dokumentų 1 priedas) nurodo duomenis apie subtiekėją.

4.9. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai. Informacija, kurią viešai skelbti įpareigoja Lietuvos Respublikos įstatymai, taip pat bendra pasiūlymo kaina arba atskiros atitinkamos prekių rūšies kainos/įkainiai, viešai prieinami tiekėjo rekvizitai ar kita jo viešinama informacija, negali būti tiekėjo nurodoma kaip konfidenciali. Perkančioji organizacija, viešojo pirkimo komisija, jos nariai ar ekspertai ir kiti asmenys negali tretiesiems asmenims atskleisti iš tiekėjo gautos informacijos, kurią tiekėjas nurodė kaip konfidencialią. Jei tiekėjas nenurodė konfidencialios informacijos, laikoma, kad tokios tiekėjo pasiūlyme nėra. 

4.10. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 5 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
4.11. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
4.12. Klausimus pateikti iki 2026 m. vasario 17 d. 15 val. 00 min. Į vėliau pateiktus klausimus nebus atsakoma.

4.13. Pasiūlymą pateikti iki 2026 m. vasario  18 d. 15 val. 00 min. Vėliau gauti pasiūlymai nebus priimami. Pridedami Priedai Nr. 1, 2, 3, 5. Priedas Nr. 4 reikalaujamas iš tiekėjo tikrinant kai dalyvis atitinka konkrečiam pirkimui taikomuose VPAGSSĮ straipsniuose, susijusiuose su nacionaliniu saugumu, nustatytas sąlygas ar reikalavimus arba jų neatitinka. 
4.14. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija praneša raštu visiems tiekėjams bei paskelbia CVP IS.

4.15. Dokumentai, kurių reikalaujama pirkimo sąlygose ir kuriuos tiekėjas turi tik popierine forma, teikiami nuskenuoti juos prisegant prie elektroninio pasiūlymo.

4.16. Perkančioji organizacija nereikalauja, kad pateikti pasiūlymai būtų pasirašyti saugiu elektroniniu parašu.

4.17. Perkančioji organizacija neatsako už nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir nevertinami. 
4.18. Pirkimui taikomas Lietuvos Respublikos aplinkos ministro 2011 m. birželio 28 d. įsakymo Nr. D1-508 Aplinkos apsaugos kriterijus, vykdant žaliuosius pirkimus - 4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos. 

V SKYRIUS

 PASIŪLYMŲ GALIOJIMAS

5.1. Pasiūlymas turi galioti ne trumpiau kaip 90 dienų nuo pasiūlymų pateikimo termino. Jei galiojimo terminas nebus nurodytas, bus laikoma, kad pasiūlymas galioja tiek, kiek nurodyta šiose pirkimo sąlygose.
5.2. Pirkime nereikalaujama pasiūlymo galiojimo užtikrinimo.
5.3. Pirkimo procedūros metu perkančioji organizacija gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas su prašymu pratęsti pasiūlymo pateikimo terminą gali nesutikti.

5.4. Tiekėjas, kuris sutinka pratęsti savo pasiūlymo galiojimo terminą, apie tai raštu praneša perkančiajai organizacijai. 
5.5. Jeigu tiekėjas neatsako į perkančiosios organizacijos prašymą pratęsti pasiūlymo galiojimo užtikrinimo terminą, jo nepratęsia, laikoma, kad jis atsisakė pratęsti savo pasiūlymo galiojimo terminą.

VI SKYRIUS
PASIŪLYMĄ SUDARANTYS DOKUMENTAI



6.1. Pasiūlymą sudaro tiekėjo CVP IS priemonėmis pateiktų dokumentų visuma (perkančioji organizacija pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus):


6.1.1. užpildytas pasiūlymas, parengtas pagal Pirkimo sąlygų 1 priedą „Pasiūlymo forma“;


6.1.2. įgaliojimas (jei pasiūlymą pasirašo ne įmonės (įstaigos) vadovas);



6.1.3. jungtinės visų jungtinės veiklos partnerių pasirašyta jungtinės veiklos sutartis (jei pasiūlymą teikia ūkio subjektų grupė);



6.1.4. dokumentai, įrodantys siūlomų prekių atitikimą kokybės ir techniniams reikalavimams, nurodytiems Pirkimo sąlygų 1 priede „Techninė specifikacija“.

6.2. Perkančioji organizacija tikrindama tiekėjo atitiktį Pirkimo sąlygų 3.2 papunkčio reikalavimams, iš tiekėjo reikalauja pateikti Viešųjų pirkimų tarnybos nustatytos formos atitikties deklaraciją (Pirkimo sąlygų 3 ir 4 priedai „Tiekėjo deklaracijos forma“), o iš pirmą eilėje esantį pasiūlymą pateikusio tiekėjo – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus;

6.3. Perkančioji organizacija bet kuriuo pirkimo procedūros metu gali paprašyti pirkime pasiūlymus pateikusių tiekėjų pateikti visus ar dalį dokumentų, patvirtinančių Pirkimo sąlygų 3.2 punkte nustatytus reikalavimus, jeigu tai būtina siekiant užtikrinti tinkamą pirkimo procedūros atlikimą. Pirkimo sąlygų 3.2 punkte nurodytų dokumentų nereikalaujama, kai: perkančioji organizacija turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis, šiuos dokumentus jau turi iš ankstesnių pirkimo procedūrų.
VII. SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪROS

7.1. Su CVP IS priemonėmis teiktais tiekėjų pasiūlymais susipažinimas (elektroninių vokų atplėšimo procedūra) vyks 2026 m. vasario 19 d. 09 val. 00 min. arba esant nenumatytoms aplinkybėms kitu laiku elektroniniu būdu adresu: Karaliaus Mindaugo 11, Rukla, Jonavos r..
7.2. Pasiūlymų nagrinėjimo, vertinimo ir palyginimo procedūras atlieka pirkimų organizatorius konfidencialiai (tiekėjams ar jų įgaliotiems atstovams nedalyvaujant).
7.3. Pasiūlymus CVP IS priemonėmis pateikusiems tiekėjams perkančioji organizacija praneša apie pateiktų pasiūlymų įvertinimą Viešųjų pirkimų įstatymo nustatyta tvarka.
VIII SKYRIUS
PIRKIMO DOKUMENTŲ PAAIŠKINIMAS


8.1. Prašymai paaiškinti pirkimo dokumentus perkančiajai organizacijai turi būti pateikti CVP IS priemonėmis ne vėliau kaip 2026 m. vasario 17 d. 15 val. 00 min.

8.2. Vėliau gauti prašymai paaiškinti pirkimo dokumentus nebus nagrinėjami. 


8.3. Perkančioji organizacija į tiekėjų pateiktus klausimus atsako, taip pat paaiškina/patikslina pirkimo dokumentus (jeigu reikia) CVP IS priemonėmis ne vėliau kaip prieš 1 darbo dieną iki pasiūlymų pateikimo termino pabaigos.


8.4. Nesibaigus pirkimo pasiūlymų pateikimo terminui, perkančioji organizacija savo iniciatyva turi teisę CVP IS priemonėmis paaiškinti (patikslinti) pirkimo dokumentus. Tokie paaiškinimai (patikslinimai) visiems priėmusiems kvietimą dalyvauti pirkime tiekėjams CVP IS priemonėmis išsiunčiami ne vėliau kaip likus 2 (dviems) darbo dienai iki pasiūlymų pateikimo termino pabaigos. Pirkimo dokumentų paaiškinimai (patikslinimai) taip pat skelbiami CVP IS priemonėmis.


8.5. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus.
IX. PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS

9.1. Pateiktus pasiūlymus nagrinėja ir vertina pirkimų organizatorius. Pasiūlymai nagrinėjami ir vertinami konfidencialiai, nedalyvaujant paraiškas ar pasiūlymus pateikusių tiekėjų atstovams. Pirkimų organizatorius nagrinėja:
9.1.1. ar pasiūlymas atitinka sąlygose nustatytus reikalavimus;

9.1.2. ar nebuvo pasiūlytos per didelės, perkančiajai organizacijai nepriimtinos kainos;
9.1.3. patikrina, ar tiekėjo pasiūlyme nurodyta kaina (jos sudedamosios dalys) neatrodo neįprastai maža. Jei tiekėjo pasiūlyme nurodoma prekių ar jų sudedamųjų dalių kaina atrodo neįprastai mažos, prašoma pagrįsti neįprastai mažą kainą VPAGSSĮ 29 straipsnio 2 – 3 dalyse nustatyta tvarka;

9.1.4. ar pateiktos visų prekių kainos.

9.2. iškilus klausimams dėl pasiūlymų turinio ir pirkimų organizatorius paprašius, tiekėjai privalo pateikti CVP IS priemonėmis, nekeisdami pasiūlymo esmės, papildomus paaiškinimus per perkančiosios organizacijos nurodytą terminą;

9.3. pirkimų organizatorius atmeta pasiūlymą, jeigu:

9.3.1. pasiūlymas neatitiko sąlygose nustatytų reikalavimų;

9.3.2. buvo pasiūlytos per didelės, perkančiajai organizacijai nepriimtinos kainos;

9.3.3. pateiktos prekės neatitinka techninių specifikacijų;

9.3.4. pateiktos ne visos prekių kainos;
9.3.5. pateikti ne visi 4.13. punkte nurodyti dokumentai;

9.3.6 tiekėjo, subtiekėjo, ūkio subjekto, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantys fiziniai ar juridiniai asmenys, ar teikiamų paslaugų kilmė neturi būti iš šių valstybių ar teritorijų: Kinijos, Rusijos Federacija, Baltarusijos Respublika, Ukrainos teritorijos dalys – aneksuotas Krymo ir kitos Ukrainos vyriausybės nekontroliuojamos teritorijos, Moldovos Respublikos vyriausybės nekontroliuojama Padniestrės teritorijos, Sakartvelo vyriausybės nekontroliuojamos Abchazijos ir Pietų Osetijos teritorijos. 

9.3.7 vadovaujantis Viešųjų pirkimų įstatymo 46 straipsnio 4 dalies 6 punktu dalyvauja perkančiosios organizacijos atliekamame viešame pirkime „patvirtinu, kad nuo 2022-01-01 nesame padarę esminio pirkimo sutarties pažeidimo, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius.“
9.3.8. jeigu tiekėjas, jo subrangovas, ūkio subjektas, kurio pajėgumais remiamasi, gamintojas ar juos kontroliuojantis asmuo (įskaitant jų teikiamų paslaugų, tiekiamų prekių, įrangos ypatybės) nėra patikimas ar kelia grėsmę nacionaliniam saugumui;

9.3.9. kai dalyvis atitinka konkrečiam pirkimui taikomuose VPAGSSĮ straipsniuose, susijusiuose su nacionaliniu saugumu, nustatytas sąlygas ar reikalavimus arba jų neatitinka;

9.3.10. Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams arba šių dokumentų ar duomenų trūksta, perkančioji organizacija, nepažeisdama lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą, vadovaudamasi VPAGSSĮ 28 straipsnio 4 dalies nuostatomis.
9.4. Perkančioji organizacija nevertina viso tiekėjo pasiūlymo, jeigu patikrinusi jo dalį nustato, kad, vadovaujantis pirkimo sąlygų reikalavimais, pasiūlymas turi būti atmestas, apie pasiūlymo atmetimą tiekėjas informuojamas nedelsiant.
X SKYRIUS

TIEKĖJŲ PAŠALINIMO PAGRINDAI IR REIKALAUJAMI KVALIFIKACIJOS REIKALAVIMAI

10.1. Perkančioji organizacija, atmeta pasiūlymą, jeigu: 



10.1.1. pasiūlymas neatitinka pirkimo dokumentų 2 priede „Operatyviosios atminties (RAM) techninė specifikacija“ nustatytų reikalavimų;


10.1.2. pasiūlymą pateikęs tiekėjas neatitinka pirkimo sąlygų 3.1 ir 3.2. papunkčiuose nustatytų reikalavimų;


10.1.3. tiekėjas perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją; 

10.1.4. kai yra gauta kompetentingų institucijų informacijos, patvirtinančios, kad tiekėjas, jo subrangovas, ūkio subjektas, kurio pajėgumais remiamasi, gamintojas ar juos kontroliuojantis asmuo nėra patikimas ar kelia grėsmę nacionaliniam saugumui;

10.1.5. tiekėjas per perkančiosios organizacijos nustatytą terminą nepapildė ar nepateikė kartu su pasiūlymu teikiamų pirkimo sąlygose nurodytų dokumentų: jungtinės veiklos sutarties (jeigu yra), tiekėjo įgaliojimo asmeniui pasirašyti pasiūlymą ir (ar) nepaaiškino pasiūlymo; 


10.1.6. tiekėjas nepagrindė neįprastai mažos kainos;


10.1.7. tiekėjo, kuris pasiūlymų eilėje yra pirmas, nurodyta kaina yra per didelė ir perkančiajai organizacijai nepriimtina;


10.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;


10.1.9. tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.

10.2. Perkančioji organizacija, atmetusi pasiūlymą, apie tai praneša jį pateikusiam tiekėjui, taip pat nurodo atmetimo pagrindą.
10.3. Pirkimo procedūrose negali dalyvauti Tiekėjai, kurie nėra registruoti (jeigu Tiekėjas yra fizinis asmuo – nuolat gyvenantis ar turintis pilietybę) valstybėje narėje, ir Tiekėjai negali pasitelkti tokių subrangovų, prekių subtiekėjų, paslaugų subteikėjų (toliau – subrangovai) ar ūkio subjektų, kurių pajėgumais remiamasi. 

10.4. Jeigu pirkimo metu bus atliekama patikra dėl atitikties nacionalinio saugumo interesams, Tiekėjas turės pateikti tokiai patikrai atlikti reikalingus dokumentus.

	Eil. Nr.
	Reikalavimas
	Atitikį pagrindžiantys dokumentai
	Subjektas, kuris turi atitikti reikalavimą

	1.
	Tiekėjas turi teisę verstis ta veikla, kuri reikalinga pirkimo sutarčiai įvykdyti.


	Pateikiamas valstybės įmonės Registrų centro išduotas Lietuvos Respublikos juridinių asmenų registro išplėstinis išrašas, asmens, besiverčiančio veikla turint verslo liudijimą, - verslo liudijimas ir/ar kiti dokumentai (įmonės įstatai), patvirtinantys teikėjo teisę verstis atitinkama veikla, arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje teikėjas registruotas) išduotas dokumentas (pateikiamas skenuotas dokumentas elektroninėje formoje).
	Tiekėjas, kiekvienas Tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi Tiekėjas, pagal jų prisiimamus įsipareigojimus pirkimo sutarčiai vykdyti.

	2.
	Tiekėjas, nekelia grėsmės nacionaliniam saugumui (jeigu tiekėjas yra juridinis asmuo)
	Juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija arba atitinkami valstybės narės ar trečiosios šalies dokumentai.
	Tiekėjas, kiekvienas Tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi Tiekėjas, pagal jų prisiimamus įsipareigojimus pirkimo sutarčiai vykdyti 

	
	Tiekėjas, nekelia grėsmės nacionaliniam saugumui (jeigu tiekėjas yra fizinis asmuo)
	Pateikiama jo asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai. 
	Tiekėjas, kiekvienas Tiekėjų grupės narys, jeigu pasiūlymą teikia ūkio subjektų grupė, ūkio subjektas, kurio pajėgumais remiasi Tiekėjas, pagal jų prisiimamus įsipareigojimus pirkimo sutarčiai vykdyti 

	3.
	Tiekėjas, nekelia grėsmės nacionaliniam saugumui.
	Perkančiosios organizacijos prašymu, vertinant pasiūlymus Tiekėjas, kurio pasiūlymas gali būti pripažintas laimėjusiu pateikia atitikimą kvalifikacijos reikalavimams įrodančius dokumentus bei informaciją, kuri bus teikiama kompetentingoms institucijoms. Pildomas 4 priedas „Informacija apie Tiekėją (subtiekėją, subrangovą, sutartinai veikiantį asmenį)“.
Tiekėjas taip pat nedelsiant informuoja perkančiąją organizaciją, jeigu pirkimo procedūrų metu pasikeistų Tiekėjo pateikti duomenys. 
	Tiekėjas, kiekvienas Tiekėjų grupės narys, jeigu pasiūlymą teikia ūkio subjektų grupė, Tiekėjas ir ūkio subjektas, kurio pajėgumais remiasi Tiekėjas, pagal jų prisiimamus įsipareigojimus pirkimo sutarčiai vykdyti, gamintojas.

	4.
	Prekės gamintojas ar priežiūrą ir palaikymą vykdantis asmuo, nekelia grėsmės nacionaliniam saugumui (jeigu tiekėjas yra juridinis asmuo)
	Techninės ar programinės įrangos priežiūrą ir palaikymą vykdantis asmuo arba gamintojas ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija arba atitinkami valstybės narės ar trečiosios šalies dokumentai; 
	Techninės ar programinės įrangos priežiūrą ir palaikymą vykdantis asmuo arba gamintojas ar jį kontroliuojantis asmuo.

(dokumentus pateikia Tiekėjas)



	
	Prekės gamintojas ar priežiūrą ir palaikymą vykdantis asmuo, nekelia grėsmės nacionaliniam saugumui (jeigu tiekėjas yra fizinis asmuo)
	Techninės ar programinės įrangos priežiūrą ir palaikymą vykdantis asmuo arba gamintojas ar jį kontroliuojantis asmuo yra fizinis asmuo, pateikiama jo asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
	Techninės ar programinės įrangos priežiūrą ir palaikymą vykdantis asmuo arba gamintojas ar jį kontroliuojantis asmuo. (dokumentus pateikia Tiekėjas)




PASTABA. Asmens duomenys, pateikti pagal šio priedo reikalavimus, tvarkomi nacionalinio saugumo ir gynybos tikslais, siekiant atlikti pirkimus, susijusius su nacionaliniu saugumu, vadovaujantis Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu. Daugiau informacijos apie asmens duomenų tvarkymą krašto apsaugos sistemoje pateikiama Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklėse, patvirtintose Lietuvos Respublikos krašto apsaugos ministro 2015 m. gruodžio 3 d. įsakymu Nr. V-1253 „Dėl Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių patvirtinimo“, ir Krašto apsaugos ministerijos interneto svetainėje www.kam.lt, skiltyje ,,Asmens duomenų tvarkymas“. Priede nurodyti dokumentai (ir juose esantys asmens duomenys) saugomi Lietuvos vyriausiojo archyvaro nustatyta tvarka ir terminais pagal įstaigos dokumentacijos planą.
XI. PASIŪLYMŲ VERTINIMAS

11.1. Perkančiosios organizacijos neatmesti pasiūlymai vertinami remiantis mažiausios kainos kriterijumi. Pirkimas į dalis neskaidomas ir laimėtoju pripažįstamas Tiekėjas, kurio 1 priede pateiktų Prekių krepšelio bendra suma yra mažiausia ir atitinka keliamus kvalifikacinius reikalavimus.

11.2. Prekės kaina pateikiama Eurais. Į prekės kainą įeina visi mokesčiai ir visos tiekėjo išlaidos įskaitant ir transportavimo išlaidas iki tiekėjo nustatytos vietos. Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. 
11.3. Perkančioji organizacija pasilieka teisę pasirinkti išsamiai vertinti tik mažiausios kainos pasiūlymą pirkimuose, kuriuose ekonomiškai naudingiausias pasiūlymas išrenkamas pagal kainą. Tokiu atveju ji į pasiūlymų eilę įtraukia visus neatmestus pasiūlymus, o informuodama tiekėjus apie sudarytą eilę nurodo, kurie pasiūlymai nebuvo išsamiai įvertinti.
11.4. Perkančioji organizacija įvertina pateiktus pasiūlymus ir nustato pasiūlymų eilę ir nugalėtoją, ir apie tai informuoja tiekėjus nedelsiant bent ne vėliau kaip per 3 darbo dienas. Pasiūlymų eilė nustatoma kainų didėjimo tvarka. Jei keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, anksčiausiai įregistravęs CVP IS priemonėmis pasiūlymą.
11.5 Vadovaujantis Viešųjų pirkimų įstatymo 46 straipsnio 4 dalies 6 punktu, pateikiama laisvos formos tiekėjo deklaracija, kad tiekėjas nuo 2022-01-01 nėra padaręs esminio pirkimo sutarties pažeidimo ir per 3 metus nebuvo priimtas ir įsiteisėjęs teismo sprendimas dėl sutarties netinkamą vykdymą.
XII. PRETENZIJŲ IR SKUNDŲ NAGRINĖJIMO TVARKA

12.1. Tiekėjas, kuris mano, kad perkančioji organizacija nesilaikė VPAGSSĮ įstatymo reikalavimų ir pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją perkančiajai organizacijai dėl perkančiosios organizacijos veiksmų ar priimtų sprendimų. 

12.2. Pretenzija pateikiama perkančiajai organizacijai raštu CVP IS priemonėmis VPAGSSĮ nustatyta tvarka ir terminais. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo.

12.3. Perkančioji organizacija privalo išnagrinėti pretenziją ir priimti motyvuotą sprendimą VPAGSSĮ nustatyta tvarka ir terminais, o apie priimtą sprendimą – ne vėliau kaip kitą darbo dieną pranešti pretenziją pateikusiam tiekėjui.

12.4. Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta VPAGSSĮ nustatyta tvarka ir terminais, tiekėjas turi teisę kreiptis į teismą.

12.5. Ieškinys teismui turi būti pateikiamas VPAGSSĮ nustatyta tvarka ir terminais. Jei pretenzija per nustatytą terminą nebuvo išnagrinėta, tiekėjas turi teisę pateikti ieškinį teismui VPAGSSĮ nustatytais terminais nuo tos dienos, kurią pretenzija turėjo būti išnagrinėta. Ieškiniai nagrinėjami Lietuvos Respublikos civilinio proceso kodekso nustatyta tvarka. 
XIII. SPRENDIMAS DĖL SUTARTIES SUDARYMO

13.1. Perkančioji organizacija patvirtina pasiūlymų eilę (išskyrus, jei pasiūlymą pateikė vienas tiekėjas) ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir skundai, jeigu jų gauta, bet ne anksčiau kaip VPAGSSĮ nustatytu terminu nuo pranešimo apie preliminarią pasiūlymų eilę išsiuntimo tiekėjams dienos. 
13.2. Sutartis pasirašoma su tiekėju kurio pasiūlymas pasiūlymų eilėje 1 vietoje ir tiekėjas yra patikrintas kompetentingų institucijų dėl atitikties nacionalinio saugumo interesams.

13.3. Pranešime apklausą laimėjusiam tiekėjui perkančioji organizacija nurodo laiką, iki kada reikia sudaryti pirkimo sutartį.

13.4. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki nurodyto laiko nepasirašo pirkimo sutarties, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
13.5. Laikoma, kad tiekėjas atsisakė sudaryti sutartį, kai yra bent vienas iš šių atvejų:


13.5.1. tiekėjas raštu atsisako ją sudaryti;


13.5.2. iki perkančiosios organizacijos nurodyto laiko nepasirašo sutarties;


13.5.3. atsisako sudaryti sutartį VPAGSSĮ ir pirkimo dokumentuose nustatytomis sąlygomis.

13.6. Jeigu laimėjęs tiekėjas atsisako sudaryti sutartį, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį. Prieš siūlant sudaryti sutartį, perkančioji organizacija paprašo tiekėjo aktualių dokumentų, patvirtinančių šio tiekėjo atitiktį pirkimo sąlygose nustatytiems reikalavimams, jei jų nebuvo paprašyta ir nebuvo įvertinta ankstesniuose pirkimo procedūros etapuose ir (arba) vadovaujantis pirkimo sąlygomis šių dokumentų nereikalaujama kartu su pasiūlymu, ir įvertina, ar jo pasiūlymas neturėtų būti atmestas dėl kitų priežasčių.


13.7.
Sudarant pirkimo sutartį, negali būti keičiama laimėjusio tiekėjo pasiūlymo kaina, kiti pasiūlymo aspektai bei pirkimo dokumentuose nustatytos pirkimo sąlygos.


13.8.
Perkančioji organizacija bet kuriuo metu iki pirkimo sutarties sudarymo turi teisę savo iniciatyva nutraukti pirkimo procedūras, o po sutarties sudarymo - vienašališkai nutraukti pirkimo sutartį, jeigu paaiškėjo VPAGSSĮ 40 straipsnio 9 dalyje nurodytos aplinkybės.
XIV. GINČŲ NAGRINĖJIMO TVARKA


14.1.
Ginčai nagrinėjami VPAGSSĮ IV skyriuje nustatyta tvarka.
XV. PIRKIMO SUTARTIES SĄLYGOS

15.1. Perkančioji organizacija pirkimo sutartį siūlo sudaryti tam tiekėjui, kurio pasiūlymas VPAGSSĮ nustatyta tvarka pripažintas laimėjusiu. Sudaroma pirkimo sutartis atitinka laimėjusio tiekėjo pasiūlymą ir šios apklausos sąlygas.

 PRIDEDAMA: Operatyviosios atminties (RAM) pirkimo-pardavimo sutarties projektas, kuriame pateikti pagrindiniai Šalių sutartiniai įsipareigojimai.
Priedas Nr. 1
	

	

	


Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

PASIŪLYMAS OPERATYVIOSIOS ATMINTIES (RAM) PIRKIMUI

2026-01-

(sudarymo vieta)
	Tiekėjo pavadinimas/Jeigu dalyvauja ūkio subjektų grupė, surašomi visi dalyvių pavadinimai/
	

	Tiekėjo adresas /Jeigu dalyvauja ūkio subjektų grupė, surašomi visi dalyvių adresai/
	

	Už pasiūlymą atsakingo asmens vardas, 

pavardė
	

	Atsakingas partneris (partneris, kuris atstovaus visiems tiekėjams, kai pasiūlymą teikia tiekėjų grupė): 

Partneris Nr. 1:

Partneris Nr. 2 ir t.t.:)

	

	Banko sąskaitos
	

	Telefono numeris
	

	Fakso numeris
	

	El. pašto adresas
	


Šiuo pasiūlymu pažymime, kad sutinkame su pirkimo sąlygomis, nustatytomis:

1) paskelbus Centrinėje viešųjų pirkimų informacinėje sistemoje (CVP IS) adresu https://pirkimai.eviesiejipirkimai.lt kartu su pakvietimu į pirkimą;

2) kituose pirkimo dokumentuose (jų paaiškinimuose, papildymuose).

	Eil.

Nr.
	Prekės pavadinimas
	Mato

vnt.
	Reikalavimai
	Kiekis
	Vnt. kaina be PVM EUR
	Vnt. kaina su PVM EUR
	Suma

su PVM EUR

	1.
	Operatyvioji atmintis (RAM)
	vnt.
	Pagal Priedą Nr. 2
	24
	
	
	

	Suma:
	


Bendra pasiūlymo suma  ____________________EUR su PVM. Į šią sumą įeina visos išlaidos ir visi mokesčiai su transportavimu.__________________________________________________________________

( suma nurodyti ir skaičiais, ir žodžiais)

Pastaba. Pildoma, jei tiekėjas ketina pasitelkti subtiekėją (-ų)
	Subtiekėjo (-ų) pavadinimas (-ai) 
	

	Subtiekėjo (-ų) adresas (-ai)
	

	Kuriai sutarties daliai ketinama pasitelkti subtiekėją (pildoma nurodant subtiekėjo atsakomybei priskiriamus įsipareigojimus (pvz., personalo mokymai)
	


Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) skelbime apie pirkimą, paskelbtame Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu nustatytomis tvarkomis;

2) Pirkimo dokumentuose.
PASTABA:

Tiekėjas kartu su pasiūlymu turi pateikti dokumentus, patvirtinančius aukščiau nurodytas siūlomo objekto technines charakteristikas (pavyzdžiui, techninius pasus, duomenų aprašus, charakteristikas, nuorodas į internetinę svetainę, kurioje pateikiamos siūlomų prekių charakteristikos ar kitą techninę dokumentaciją / informaciją).

Kartu su pasiūlymu pateikiami šie dokumentai:
	Eil.

Nr.
	Pateiktų dokumentų pavadinimas
	Dokumento lapų skaičius

	
	
	

	
	
	

	
	
	

	
	
	


Pasiūlymas galioja iki termino, nustatyto (jei nustatytas) pirkimo dokumentuose (ARBA NURODYTI IKI KADA).______________   

Pasiūlymo konfidencialią informaciją sudaro (pildyti tik tuomet, jei pateikiama konfidenciali informacija. SVARBU: tiekėjas negali nurodyti, kad konfidenciali yra pasiūlymo kaina arba, kad visas pasiūlymas yra konfidencialus, turi nurodyti konkrečius dokumentus):_______________________________

                                 __________________________________________________

                      (Tiekėjo arba jo įgalioto asmens pareigų pavadinimas, vardas, pavardė, parašas)
         Priedas Nr. 2

OPERATYVIOSIOS ATMINTIES SERVERIAMS (RAM)
TECHNINĖ SPECIFIKACIJA 

	Eil. Nr.
	Prekės pavadinimas
	Operaciniai/techniniai reikalavimai
	Siūlomos prekės techninė specifikacija su nurodomu modeliu

	1.
	Kompiuteriai
	1. Bendrieji reikalavimai Operatyvioji atmintis serveriams (RAM)
1.1. Visos prekės privalo  būti naujos (negali būti atnaujinta, restauruota (angl. Refurbished), nenaudota, pateikta nepažeistoje gamyklinėje pakuotėje. 
2. Techniniai reikalavimai:
2.1. Jungtis: DDR5;
2.2. Talpa ne mažesnė kaip: 16GB; 
 2.3. Atminties savybės: RDIMM;
2.4. Dažnis: 4800Mhz ;
2.5. Jungčių dydis: 288-pin;
2.6. Vardinė įtampa: 1.1 V 
2.7. Vėlinimas ne didesnis kaip: CL46

2.8. Atminties modulis turi būti suderinamas su serverio moduliu “Dell Poweredge R7615”
	Įrašyti siūlomos prekės gamintoją, modelį, prekės pavadinimą. (BŪTINA)
Siūlomos prekės Techniniai duomenys:
1.1 Prekės naujos, nepažeistoje gamyklinėje pakuotėje.
Siūlomos prekės techniniai duomenys:

2.2

2.3

2.4

2.5

2.6

2.7

2.8



	ŽALIASIS REIKALAVIMAS: tiekiamai įrangai turi būti suteikta gamintojo garantija ne trumpesniam laikotarpiui kaip 24 mėn.




          __________________________________________________
                      (Tiekėjo arba jo įgalioto asmens pareigų pavadinimas, vardas, pavardė, parašas)

Priedas Nr. 3

Nacionalinio saugumo reikalavimų atitikties 

deklaracijos tipinė forma,

patvirtinta Viešųjų pirkimų tarnybos 

direktoriaus 2022 m. gruodžio 29 d.

įsakymu Nr. 1S-233
(Nacionalinio saugumo reikalavimų atitikties deklaracijos tipinė forma)

(tiekėjo pavadinimas)

(adresatas (perkančiosios organizacijos / perkančiojo subjekto pavadinimas)
NACIONALINIO SAUGUMO REIKALAVIMŲ ATITIKTIES DEKLARACIJA
20__ m._____________ d. Nr. ______

__________________________

(Sudarymo vieta)
Aš, ___________________________________________________________________ ,

(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))____________________________ ,

(tiekėjo pavadinimas)    
dalyvaujantis (-i) ______________________________________________________________
(perkančiosios organizacijos / perkančiojo subjekto pavadinimas)
vykdomame  _____________________________________, atitinka toliau nurodomus reikalavimus:

(pirkimo objekto pavadinimas, pirkimo numeris, pirkimo paskelbimo CVP IS data)

	
	tiekėjo siūlomos prekės nekelia grėsmės nacionaliniam saugumui – vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 40 straipsnio 9 dalies 1 punktu, prekių tiekėjas, jo subtiekėjas, ūkio subjektas, kurio pajėgumais remiamasi, ar gamintojas bei juos kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.

	
	

	
	


Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasis GĮ 40 straipsnio 12 dalimi perkančioji organizacija / perkantysis subjektas bet kuriuo pirkimo procedūros metu gali paprašyti kandidatų ar dalyvių pateikti visus ar dalį dokumentų, patvirtinančių atitiktį GĮ 40 straipsnio 9 dalies reikalavimams, jeigu tai būtina siekiant užtikrinti tinkamą pirkimo procedūros atlikimą.

Suprantu, kad jeigu pagal vertinimo rezultatus pasiūlymas bus pripažintas laimėjusiu, turės būti pateikti perkančiosios organizacijos / perkančiojo subjekto nurodyti atitiktį nacionalinio saugumo reikalavimams patvirtinantys dokumentai.

____________________                             ____________________
                   ___________________

(pareigos)                                                           (parašas)                                                 (vardas ir pavardė)
Priedas Nr. 4

INFORMACIJA APIE TIEKĖJĄ (SUBTIEKĖJĄ, SUBTEIKĖJĄ, SUBRANGOVĄ, KITĄ SUTARTINAI VEIKIANTĮ ŪKIO SUBJEKTĄ, KURIO PAJĖGUMAIS REMIASI, GAMINTOJĄ AR JUOS KONTROLIUOJANTĮ ASMENĮ)
(forma pildoma atskirai apie tiekėją, kiekvieną subtiekėją, subteikėją, subrangovą, kitą sutartinai veikiantį ūkio subjektą, kurio pajėgumais remiasi, gamintoją ar juos kontroliuojantį asmenį)
________________

(data)

_________________

(sudarymo vieta)

1. TIEKĖJO (SUBTIEKĖJO, SUBTEIKĖJO, SUBRANGOVO, KITO SUTARTINAI VEIKIANČIO ŪKIO SUBJEKTO, KURIO PAJĖGUMAIS REMIASI, GAMINTOJO AR JUOS KONTROLIUOJANČIO ASMENS) DUOMENYS
	1.1.
	Juridinio asmens pavadinimas

(arba fizinio asmens vardas ir pavardė)
	

	1.2.
	Juridinio asmens kodas (arba fizinio asmens kodas)


	

	1.3.
	Juridinio asmens buveinės adresas (arba fizinio asmens faktinė gyvenamoji vieta) 
	

	1.4.
	Vietos, kurioje faktiškai vykdoma veikla, adresas


	

	1.5.
	Juridinio asmens valdymo organų nariai (asmens vardas, pavardė, asmens kodas)
	

	1.6.
	Juridinio asmens vyriausiasis buhalteris arba apskaitą tvarkančio padalinio vadovas ar įmonės apskaitą tvarkantis kitas juridinis asmuo (asmens vardas, pavardė, asmens kodas arba juridinio asmens pavadinimas, kodas) 
	

	1.7.
	Pagrindinė informacija apie siūlomą prekę (pavadinimas, modelis, ypatybės, gamintojas ir kilmės šalis), paslaugas ar darbus (trumpas paslaugų ar darbų apibūdinimas, paslaugų teikimo ar darbų atlikimo vieta)


	


2. PATEIKIAMI DOKUMENTAI

	Eil. Nr.
	Dokumentas
	Dokumento pateikimo žymė – „Taip“ arba 

„Ne“ (nurodoma priežastis)

	2.1.
	2.1.1. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduoti dokumentai. 

2.1.2. Jeigu tiekėjas, jo subtiekėjas, subteikėjas, subrangovas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis) gamintojas ar juos kontroliuojantis asmuo yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.
	

	2.2.
	Jeigu tiekėjas yra juridinis asmuo, – jo (jeigu reikia – ir sutartinai veikiančių asmenų) galutinių savininkų, kurie tiesiogiai ir (ar) netiesiogiai kontroliuoja tiekėją, sąrašas ir jų duomenys (juridinio asmens pavadinimas, kodas, fizinio asmens vardas, pavardė, asmens kodas) (pateikiami tik su tiekėju susiję dokumentai).
	

	2.3.
	Jei tiekėjas yra juridinis asmuo, – duomenys apie jo (jeigu reikia – ir sutartinai veikiančių asmenų) galutiniams savininkams, kurie tiesiogiai ir (ar) netiesiogiai kontroliuoja tiekėją, nuosavybės teise priklausančių įmonių, taip pat įmonių, kurių dalyviai jie yra, sąrašai ir jų duomenys (juridinio asmens pavadinimas, kodas) (pateikiami tik su tiekėju susiję dokumentai).
	

	2.4.
	Valstybių, kuriose tiekėjas vykdo veiklą, sąrašas ir veiklos pobūdis, taip pat verslo kooperacijos ir partnerystės ryšiais susijusių kitų valstybių subjektų sąrašas ir jų duomenys (juridinio asmens pavadinimas, kodas, fizinio asmens vardas, pavardė, asmens kodas, valstybės, kuriose šie subjektai veikia) (pateikiami tik su tiekėju susiję dokumentai).
	


PASTABA. Asmens duomenys, pateikti pagal šio priedo reikalavimus, tvarkomi nacionalinio saugumo ir gynybos tikslais, siekiant atlikti pirkimus, susijusius su nacionaliniu saugumu, vadovaujantis Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu. Daugiau informacijos apie asmens duomenų tvarkymą krašto apsaugos sistemoje pateikiama Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklėse, patvirtintose Lietuvos Respublikos krašto apsaugos ministro 2015 m. gruodžio 3 d. įsakymu Nr. V-1253 „Dėl Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių patvirtinimo“, ir Krašto apsaugos ministerijos interneto svetainėje www.kam.lt, skiltyje ,,Asmens duomenų tvarkymas“. Priede nurodyti dokumentai (ir juose esantys asmens duomenys) saugomi Lietuvos vyriausiojo archyvaro nustatyta tvarka ir terminais pagal įstaigos dokumentacijos planą.
Priedas Nr. 5
Deklaracija
Aš                                                                                                                atstovaujantis,  

          (pareigos, vardas, pavardė)

                                                                                   , kuris (-i) vadovaujantis, Viešųjų pirkimų įstatymo

(įmonės pavadinimas) 

46 straipsnio 4 dalies 6 punktu dalyvauja perkančiosios organizacijos atliekamame viešame pirkime  patvirtinu, kad nuo 2022-01-01 nesame padarę esminio pirkimo sutarties pažeidimo, dėl kurio per pastaruosius 3 metus buvo nutraukta pirkimo sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius. 

(deklaracija teikiančio asmens pareigos)                      (parašas)                        ( vardas, pavardė)

